общата себестойност на строителството показва изменението на разходите, направени от изпълнителя за извършването на строителния процес.
 Разходите, които се включват в общата себестойност на строителството на нови жилищни сгради, са разходите за материали, труд, машини и съоръжения, транспорт, енергия и др. Разходите за жилищни сгради за колективи, нежилищни сгради, цената на земята, хонорарите на архитектите и други такси не се включват в разходите за строителство.
 Разходите за материали обикновено се изчисляват, като се използват цените на материалите. Цените на материалите следва да се основават на действителните цени, а не на каталожни цени. Цените следва да се основават на извадка от продукти и доставчици. Цените се определят без ДДС.
 Разходите за труд следва да обхващат надниците и заплатите, както и социалноосигурителните вноски за всички наети лица. Социалноосигурителните вноски включват: i) задължителни социалноосигурителни вноски, дължими от работодателя, ii) колективно съгласувани, договорни и доброволни социалноосигурителни вноски, дължими от работодателя, и iii) условни социалноосигурителни вноски (осигурителни плащания, които се изплащат на наетите лица директно от работодателя).
 Нова жилищна сграда е всяка сграда, която е построена за постоянно или временно жилищно ползване, или сграда, която е преобразувана от сграда с друго предназначение в сграда за постоянно или временно жилищно ползване, и за която в националното законодателство се изисква разрешение за строеж или планиране.
 Г. РЕСУРСИ ЗА НИРД
 1) Променлива 230101: „Вътрешни разходи за НИРД“
 Научноизследователската и развойна дейност (НИРД) включва творческа и систематична работа, която се извършва с цел да се увеличи обемът на знанията, включително познанието за човека, културата и обществото, както и за разработването на нови приложения на наличните знания.
 Вътрешните разходи за НИРД представляват паричната сума, изразходвана за НИРД, която е извършена в рамките на отчетната единица.
 Вътрешни разходи за НИРД са всички текущи разходи плюс брутните разходи за придобиване на дълготрайни активи, предназначени за НИРД, извършвана в рамките на дадена статистическа единица през определен референтен период, независимо от източника на финансиране. Текущите разходи за НИРД включват разходи за труд за вътрешния персонал, зает с НИРД, и други текущи разходи (разходи за външен персонал, зает с НИРД, разходи за услуги). Брутните разходи за придобиване на дълготрайни активи, предназначени за НИРД, включват: Придобиване на земя, придобиване на сгради, придобиване на информационно и комуникационно оборудване, придобиване на транспортно оборудване, придобиване на други машини и оборудване, придобиване на компютърни програмни продукти, подлежащи на признаване като актив, придобиване на други продукти на интелектуалната собственост.
 2) Променлива 230201: „Персонал, зает с НИРД“
 Научноизследователската и развойна дейност (НИРД) включва творческа и систематична работа, която се извършва с цел да се увеличи обемът на знанията, включително познанието за човека, културата и обществото, както и за разработването на нови приложения на наличните знания.
 персоналът, зает с НИРД, в рамките на статистическа единица включва всички лица, които пряко участват в НИРД, независимо дали са наети от статистическата единица или от външни доставчици, които изцяло са част от НИРД на статистическата единица, както и лицата, предоставящи преки услуги за НИРД (например ръководители на НИРД, администратори, технически и помощен персонал).
 Лицата, предоставящи непреки и спомагателни услуги, като например персонал в столова, персонал по